**ZAPISNIK SJEDNICE ŠKOLSKOG ODBORA**

Zapisnik sa 30. sjednice Školskog odbora OŠ Vjekoslava Kaleba Tisno, održane 10. veljače 2016. godine s početkom u 11:00 sati u prostorijama Osnovne škole Vjekoslava Kaleba.

Sjednici su nazočni: Kristijan Jareb, predsjednik; Maja Klarin, Sanja Milin, Andrija Berak, Višnja Štropin, Magdalena Martinović i Silvio Šoda, članovi; Slavka Plenča, ravnateljica.

Za zapisničara je postavljen Silvio Šoda.

Nenazočni su:

Predsjednik Školskog Odbora Kristijan Jareb je otvorio sjednicu, pozdravio sve nazočne i utvrdio da postoji pravovaljana većina za održavanje sjednice i glasovanje o pojedinim točkama.

Predložen je i usvojen slijedeći:

**DNEVNI RED:**

1. Usvajanje zapisnika sa 29. sjednice,
2. Odlučivanje o žalbi na prijavu na natječaj za ravnatelja koja nije uvažena
3. Razno

*Ad.1.* Na zapisnik sa 29. sjednice Školskog odbora nitko od članova nije imao primjedbe te je zapisnik jednoglasno usvojen.

*Ad.2.* Na 29. sjednici Školskog odbora odlučeno je da se molba gosp. Torića neće razmatrati, jer je ocijenjena kao zakašnjela te se o njoj nije raspravljalo, međutim na inzistiranje prijavljenog kandidata o molbi se opet raspravljalo. S obzirom da Škola nije uspjela dobiti jednoznačno mišljenje (konzultacije su izvršene sa MZOS, Prosvjetnom inspekcijom Split, Hrvatskom zajednicom osnovnih škola, osnivačem) odlučeno je da bi se izbjegle moguće pravne sankcije molbu prihvatiti kao pravovaljanu sa čime su se složili svi članovi Školskog odbora, te se pristupilo otvaranju molbe. Nakon uvida u dostavljenu dokumentaciju utvrđeno je da gosp. Miro Torić zadovoljava uvjete natječaja i da se skupa sa kandidatima Karlom Klarin i Sanda Crvelin može natjecati za ravnatelja

**ZAKLJUČAK**

1. **Prihvaća se prijava na natječaj za ravnatelja kandidata Mira Torića**

*Ad.3.* Pod točkom *Razno* nije bilo rasprave.

Sjednica je završila u 11:40 sati.

Zapisničar: Predsjednik ŠO:

Silvio Šoda Kristijan Jareb

KLASA: 003-06/16-01/03

URBROJ: 2182/1-12/1-10-16-2

Tisno, 10. veljače 2016.